als_Latn dik_Latn sag_Latn
Sekretari i Përgjithshëm i Partisë Demokratike, Arben Ristani deklaroi sot nga selia blu se Rama e Meta në bashkëpunim i kanë dërguar estradën (aktori i Portokallisë Bes Kallaku) Prokurorisë, me qëllim që sipas tij të mbyllin hetimin dhe fshehin të vërtetën, për rastin “Doshi”.
“Edi Rama dhe Ilir Meta kordinuan dje, një sulm të ri ndaj Prokurorisë, në përpjekje për të mbyllur hetimin dhe fshehur të vërtetën, për akuzën e porositjes së vrasjes së dy deputetëve, duke keqpërdorur një aktor portokallie për çështjen më serioze dhe më të mprehtë të politikës dhe shtetit, në 25 vitet e fundit.
Ky presion ndaj drejtësisë për të mbyllur hetimin dhe fshehur të vërtetën, u vu në jetë fillimisht nga Edi Rama, i cili publikoi në facebook një video të aktorit të portokallisë që përqesh e bën pazar me jetën e deputetëve.
Më tej u mor në dorë nga Ilir Meta, i cili e dërgoi aktorin e portokallisë në dyert e prokurorisë, me anë të regjisorit të skemave të sigurimit të shtetit, Spartak Braho. Ky akt i Edi Ramës, nuk është gjë tjetër vetëm presion ndaj Prokurorisë, përpjekje për të fshehur të vërtetën.”, tha Ristani.
als_Latn als_Latn als_Latn als_Latn